MJD ออกหุ้นกู้ 300 ลบ.อายุ 1 ปี 6 เดือน ชูดอกเบี้ย 6.25%
MJD ออกหุ้นกู้ 300 ลบ.อายุ 1 ปี 6 เดือน ดอกเบี้ย 6.25% ขายให้รายใหญ่ 28-29 ก.ย.และ 2 ต.ค.
12 ก.ย. 2560

บริษัท เมเจอร์ ดีเวลลอปเม้นท์ จำกัด (มหาชน) หรือ MJD เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัท ครั้งที่ 2/2560 มูลค่าไม่เกิน 300 ล้านบาท อายุ 1 ปี 6 เดือน ครบกำหนดไถ่ถอนปี พ.ศ. 2562 ซึ่งผู้ออกหุ้นกู้สามารถไถ่ถอนได้ก่อนครบกำหนด กำหนดอัตราดอกเบี้ยคงที่ 6.25% ต่อปี จ่ายดอกเบี้ยทุก 3 เดือนตลอดอายุหุ้นกู้
ทั้งนี้ บริษัทจะเสนอขายหุ้นกู้ดังกล่าวกับผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 28-29 ก.ย. และ 2 ต.ค. 60 โดยมี บล.โกลเบล็ก เป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ในครั้งนี้ไปใช้เป็นเงินทุนหมุนเวียน และ/หรือชำระหนี้สินระยะสั้น และ/หรือ หนี้สินระยะยาวที่ครบกำหนด